פלאש גורדון (סרט, 1936)

פלאש גורדון הוא שמה של סדרת סרטים אמריקאים משנת 1936, המספרת את סיפורם של שלושה אנשים מכדור הארץ שנוסעים לכוכב הלכת "מונגו" על מנת להילחם במינג, קיסר רשע וחסר-רחמים. באסטר קראב, ג'ין רוג'רס, צ'ארלס ב. מידלטון, פריסילה לוסון ופרנק שינון שיחקו את התפקידים המרכזיים. סדרת הסרטים נבחרה לשימור בארכיון הסרטים הלאומי של ארצות הברית. עלילת הסרט נפרשת על פני 13 פרקים קצרים, שכל אחד מהם מסתיים בקליף האנגר בכוונת תחילה, על מנת למשוך את קהל הצופים לחזור לקולנוע לצפות בפרק הבא. רימייק לסרט הופק בשנת 1980 על ידי המפיק דינו דה-לורנטיס. בסרט, אותו ביים מייק הודג'ס, מככבים סם ג'יי ג'ונס, מלודי אנדרסון, חיים טופול, מקס פון סידוב, טימותי דלטון, בריאן בלסד ואורנלה מוטי. התסריט נכתב על ידי מייקל אלין (תסריטאי "הדרקון") ולורנצו סמפל ג'וניור. בסרט נעשה שימוש מכוון בסגנון הקאמפי שאפיין גם את סדרת הטלוויזיה משנות ה-60 "באטמן" (עבורה סמפל כתב פרקים רבים), וזאת בניסיון למצוא חן בעיני מעריצי סדרת חוברות הקומיקס המקוריות. פסקול הסרט הולחן על ידי קווין. באופן אירוני, ריצ'רד או'בריאן, יוצר "מופע האימים של רוקי" ומחבר השיר "Science Fiction/Double Feature", מופיע בסרט בתפקיד קטן. על פי ג'ים הרמון (אנ') ודונלד פ. גלוט (אנ'), התקציב של פלאש גורדון היה למעלה ממיליון דולר. היסטוריון הקולנוע ריימונד סטדמן, לעומת זאת, כתב כי התקציב היה 350,000 דולר, "ככל הנראה". אביזרים רבים, כמו גם אלמנטים אחרים, בהם נעשה שימוש בסרט זה - נלקחו מהפקות קודמות יותר של אולפני יוניברסל. תפאורת מגדל השמירה שנראתה בסרט "פרנקנשטיין" (1931) שימשה לצורך מספר צילומי פנים של ארמונו של מינג. אחד הפסלים המצריים הגדולים שנצפו בסרט "המומיה" (1932) שימש כאליל של האל הגדול טאו. תפאורת המעבדה וצילומי ספינת החלל כשהיא חולפת על רקע הירח נלקחו מהסרט "The Invisible Ray" ‏(1936). ספינת החלל של זרקוב וסצינות הריקוד סביב האליל נלקחו מהסרט "Just Imagine"‏ (1930). ההתקפה של מינג על כדור הארץ היא צילומים מסרטוני חדשות אילמים ישנים, וסצנה שלמה של ריקודים לקוחה מתוך הסרט "The Midnight Sun "‏ (1927). חלק מציוד המעבדה הגיע מהסרט "כלתו של פרנקנשטיין" (1935). המוזיקה ממוחזרת גם היא מכמה סרטים אחרים, בעיקר "כלתו של פרנקנשטיין" (1935), ‏"Bombay Mail"‏ (1934), ‏"The Black Cat"‏ (1934), ‏"Werewolf of London"‏ (1935), ו-"האיש הבלתי נראה" (1933). באסטר קראב צבע את שיערו לבלונדיני על מנת להיראות דומה יותר לפלאש גורדון, כפי שהוצג ברצועות הקומיקס. לפי הדיווחים, הוא היה מאוד נבוך בקשר לכך, ועל כן הקפיד על חבישת כובע בפומבי בכל עת, אפילו בנוכחות נשים. הוא לא אהב גברים ששרקו לו. ג'ין רוג'רס גם צבעה את שיערה לבלונד לפני שהחלו הצילומים, "כנראה כדי לרכב על הפופולריות של ג'ין הארלו". למעשה, צבע שיערן המקורי, הן של רוג'רס והן של הארלו, היה חום-שחור. על פי הספר משנת 1973 ‏"The Great Movie Serials: Their Sound and Fury"‏ מאת ג'ים הרמון (אנ') ודונלד פ. גלוט (אנ'), האיפור והתלבושות של מינג נועדו להידמות לאלו של פו מנצ'ו, "נבל-על" בדיוני שזכה לפופולריות בסרטים קודמים בהוליווד ובסדרת רומנים שפורסמה לראשונה באנגליה בשנת 1913. צילומי חוץ, כמו גם הצעדים הראשונים של צוות כדור הארץ על כוכב הלכת מונגו, צולמו בקניון ברונסון שבפארק גריפית’, לוס אנג'לס. אולפני יוניברסל קיוו להחזיר לעצמם קהל צופים בוגר יותר לסדרות שהפיקו עם צאתו של "פלאש גורדון", וזאת על ידי הקרנתו בתיאטראות המובילים בערים הגדולות ברחבי ארצות הברית. עיתונים שונים בשנת 1936, לרבות אלו שלא פרסמו בעמודיהם את רצועת הקומיקס של פלאש גורדון, פרסמו כתבות אודות הפצת הסרט, חלקן על גבי חצי או שלושת רבעי עמוד העיתון, בהן תיאורי הדמויות ותקצירי עלילות הפרקים. חלק מהפרסומים כללו איורים מאת אלכס ריימונד וצילומי סטילס, לצורכי יחסי ציבור. סרט זה היה סדרת המדע הבדיוני הראשונה שהופקה והופצה, אם כי קדמו לה סדרות אחרות, שלא השתייכו לז'אנר המדע הבדיוני, אך בכל זאת הכילו אלמנטים מהז'אנר, כגון גאדג'טים. 6 מתוך 14 הסדרות שהופצו במהלך 5 השנים מאז יצא "פלאש גורדון" היו מסוגת המדע הבדיוני. 13 הפרקים שוחררו מאוחר יותר, כסרט עלילתי באורך מלא, 72 דקות אורכו, בשנת 1936. גרסה זו הופצה מחדש בשנת 1949 בשם "Rocket Ship". גרסה אחת של הסרט באורך מלא, בת 90 דקות, שוחררה ישירות להקרנה בטלוויזיה בשמת 1966, תחת השם "Spaceship to the Unknow". בשנות ה-50, הסדרה הופצה לשידור בסינדיקציה בשם "Space Soldiers" על מנת שלא לבלבל אותה עם הסדרה החדשה דאז, "פלאש גורדון" שמה (אנ').‏ פלאש גורדון היה הסרט השני הרווחי ביותר עבור אולפני יוניברסל בשנת 1936, אחרי "שלוש בנות חכמות" (אנ'), מחזמר בכיכובה של דיאנה דורבין (אנ').‏ עם זאת, משרדן של הייז הביע התנגדות לתלבושות החושפניות שלבשו דייל, אאורה ושאר הדמויות הנשיות. בשני סרטי ההמשך, רוב הדמויות הנשיות היו לבושות בצניעות רבה הרבה יותר. בביקורתו על הסרט משנת 2015 ב-Radio Times Guide to Films, כתב אלן ג'ונס כי הסרט הוא "מותחן עם ריגוש כל דקה, כאשר פלאש נלחם ביריביו בזה אחר זה", וקבע שהוא "הטוב ביותר מבין טרילוגיית קרייב של סרטי פלאש גורדון". בעקבות ההפקה משנת 1936 שזכתה לפופולריות רבה, שני סרטי המשך נוצרו, שניהם הופצו כסדרת פרקים בכיכובו של באסטר קראב, והם: "המסע של פלאש גורדון למאדים" (אנ')‏ (15 פרקים) משנת 1938, ו-"פלאש גורדון כובש את היקום" (אנ') ‏(12 פרקים) משנת 1940. 1936 בקולנוע מדיה וקבצים בנושא פלאש גורדון בוויקישיתוף "פלאש גורדון", במסד הנתונים הקולנועיים IMDb (באנגלית) "פלאש גורדון", באתר AllMovie (באנגלית) "פלאש גורדון", באתר Rotten Tomatoes (באנגלית) "פלאש גורדון", במסד הנתונים הקולנועיים KinoPoisk (ברוסית) Tracey, Grant. "Images Journal Flash Gordon article". ImagesJournal.com. Images Journal (4). נבדק ב-2010-08-02. "Complete National Film Registry Listing | Film Registry | National Film Preservation Board | Programs at the Library of Congress | Library of Congress". Library of Congress, Washington, D.C. 20540 USA. נבדק ב-2020-04-29. Copied from Wikia – Flash Gordon, 17th July 2007 Harmon, Jim; Donald F. Glut (1973). "2. "We Come from 'Earth', Don't You Understand?"". The Great Movie Serials: Their Sound and Fury. Routledge. pp. 29–35, 38. ISBN 978-0-7130-0097-9. Stedman, Raymond William (1971). "4. Perilous Saturdays". Serials: Suspense and Drama By Installment. University of Oklahoma Press. pp. 97–100, 102. ISBN 978-0-8061-0927-5. Rohmer, Sax. The Mystery of Dr. Fu-Manchu. North Yorkshire, United Kingdom: Methuen Publishing Ltd., 1913. Cline, William C. (1984). "3. The Six Faces of Adventure". In the Nick of Time. McFarland & Company, Inc. p. 32. ISBN 0-7864-0471-X. Kinnard, Roy; Crnkovich, Tony; Vitone, R.J. (2015). The Flash Gordon Serials, 1936-1940: A Heavily Illustrated Guide. McFarland & Co. pp. 21–22. ISBN 9780786455003. Daniel Eagan,America's film legacy : the authoritative guide to the landmark movies in the National Film Registry. New York : Continuum, 2010 (p. 242). ISBN 9781441116475 Al Williamson and Peter Poplaski, "Introduction" to Alex Raymond, Flash Gordon: Mongo, the Planet of Doom. Princeton, Wis. : Kitchen Sink Press. 1990. ISBN 0878161147 (p. 5). Radio Times Guide to Films 2015. London, BBC Worldwide, 2014. ISBN 9780992936402 (p.442)